section_heading: Životopis
paragraph_text: Phoenix je rođen u Playmouthu, Massachusetts, no s navršenih pet godina se preselio u Mission Viejo, Kalifornija. Diplomirao je na "University of California" u Los Angelesu, gdje i susreo budućeg kolegu iz sastava Brad Delsona 1999. godine. Osim što svira bas-gitaru, svira i električnu gitaru, violinu i violončelo. Pri početku svoje karijere bio je član jednog kršćanskog punk/ska sastava "Tasty Snax". Dok je pohađao fakultet na "UCLA" tri je godine bio cimer s Bradom Delsonom, te s njim često vježbao. Nakon nekog vremena upoznao se s Mikeom Shinodom, te s njim i Bradom osnovao sastav "Xero" koji je kasnije postao "Linkin Park". Phoenix je zbog "Xeroa" napustio "Tasty Snax" i zajedno s tadašnjim članom "Snaxa" Mark Fioreom prešao u "Xero". Phoenix je tamo nastavio biti basist, a Fiore je kasnije dobio ulogu Linkin Parkovog videografera. Phoenix je često isticao kako su veliku ulogu za uspjeh u karijeri imali njegova majka i brat Joe, te glazbeni uzori poput "The Beatlesa", Bob Marleya, "Weezera", Sarah McLachlan, "Deftonesa" i "The Rootsa".